钦定古今图书集成/理学汇编/经籍典/第138卷 > 《汉韩婴诗外传二》 > 《泮水四》
## 钦定古今图书集成/理学汇编/经籍典/第138卷 > 《汉韩婴诗外传二》 > 《泮水四》

问者曰：“夫智者何以乐于水也？”曰：“夫水者，缘理而行，
不遗小间，似有智者；动而下之，似有礼者；蹈深不疑，
似有勇者；漳汸而清，似知命者；历险致远，卒成不毁，
似有德者。天地以成，群物以生，国家以宁，万事以平，
品物以正。此智者所以乐于水也。《诗》曰：‘思乐泮水，薄
采其茆。鲁侯戾止，在泮饮酒’。乐水之谓也。”